ddrg/super_eurlex huggingface dataset:
(4)

Den 24. september 2012 bemyndigede Rådet Kommissionen til på Unionens, dens medlemsstaters og Republikken Kroatiens vegne at indlede forhandlinger med Bosnien-Hercegovina om tilpasning af aftaler, der mellem Unionen eller Unionen og dens medlemsstater er undertegnet eller indgået med et eller flere tredjelande eller en eller flere internationale organisationer, for at tage hensyn til Republikken Kroatiens tiltrædelse af Unionen.
DA Den Europæiske Unions Tidende L 11/1

RÅDETS AFGØRELSE (EU) 2017/37

af 28. oktober 2016

om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, artikel 91, artikel 100, stk. 2, artikel 153, stk. 2, artikel 192, stk. 1, og artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 24. april 2009 bemyndigede Rådet Kommissionen til at indlede forhandlinger om en samlet økonomi- og handelsaftale med Canada.

(2) Disse forhandlinger er afsluttet, og den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (»aftalen«) bør undertegnes på vegne af Unionen med forbehold af opfyldelse af de procedurer, der er nødvendige for dens indgåelse, på et senere tidspunkt.

(3) I overensstemmelse med aftalens artikel 30.6, stk. 1, skaber aftalen ikke rettigheder eller forpligtelser, som kan påberåbes direkte for Unionens eller medlemsstaternes domstole —

VEDTAGET DENNE AFGØRELSE:

Artikel 1

Der gives hermed bemyndigelse til undertegnelse på Unionens vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side med forbehold af indgåelse af aftalen.

Teksten til aftalen er knyttet til denne afgørelse sammen med det fælles fortolkende instrument og de tilhørende erklæringer.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

Artikel 3

Denne afgørelse træder i kraft på dagen for vedtagelsen.
(2)

For at fremme administrativ forenkling og effektiv personaleforvaltning bør generalsekretæren have et bredere råderum til at delegere sine beføjelser med hensyn til anvendelsen af vedtægten for tjenestemænd i Den Europæiske Union (»vedtægten«) og ansættelsesvilkårene for de øvrige ansatte i Den Europæiske Union (»ansættelsesvilkårene«) til generaldirektøren for administrationen. Desuden bør generalsekretæren bemyndiges til at delegere beføjelse til at træffe afgørelse om interne omplaceringer og overførsler under hensyntagen til personalebehovet i deres generaldirektorater til alle generaldirektører.
(13)

Grænsekontrol i henhold til denne gennemførelsesafgørelse bør fortsat kun foretages i det omfang, den er nødvendig, og dens intensitet skal være begrænset til et absolut minimum og tilpasses omstændighederne. Det kan følgelig tænkes, at ethvert yderligere fald i tilstrømningen af migranter bør føre til suspension af kontrollen ved bestemte grænseafsnit. Der bør kun udføres målrettede kontroller baseret på kontinuerligt opdaterede risikoanalyser og efterretninger med det formål at optimere nytten af kontrollerne og begrænse deres negative konsekvenser for den frie bevægelighed. De Schengenstater, der berøres af disse kontroller ved de pågældende grænseafsnit, bør have adgang til regelmæssigt at give udtryk for deres mening om behovet for dem. En Schengenstat, der har besluttet at genindføre en sådan kontrol, bør tage hensyn til disse synspunkter ved bedømmelsen og revurderingen af behovet for kontrollerne med det formål gradvist at mindske dem.
DA Den Europæiske Unions Tidende L 34/34

KOMMISSIONENS GENNEMFØRELSESAFGØRELSE (EU) 2017/223

af 7. februar 2017

om godkendelse af et laboratorium i Brasilien til at foretage serologiske test til kontrol af rabiesvacciners virkning på hunde, katte og fritter

(meddelt under nummer C(2017) 572)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, stk. 2, og

ud fra følgende betragtninger:

(1) Ved beslutning 2000/258/EF udpeges Agence française de sécurité sanitaire des aliments (AFSSA) i Nancy, Frankrig, som det institut, der skal opstille de nødvendige kriterier for standardisering af serologiske test til kontrol af rabiesvacciners virkning. AFSSA er nu blevet integreret i Agence nationale de sécurité sanitaire de l'alimentation, de l'environnement et du travail (ANSES) i Frankrig.

(2) Ved beslutning 2000/258/EF fastsættes bl.a., at ANSES skal evaluere de laboratorier i tredjelande, som har indsendt en ansøgning om at foretage serologiske test til kontrol af rabiesvacciners virkning.

(3) Den kompetente myndighed i Brasilien har indgivet en ansøgning om godkendelse af laboratoriet »LANAGRO/PE« i Recife, og ANSES har udarbejdet og fremlagt en gunstig evalueringsrapport for det pågældende laboratorium dateret 19. oktober 2016 for Kommissionen.

(4) Laboratoriet »LANAGRO/PE« i Recife bør derfor godkendes til at foretage serologiske test til kontrol af rabiesvacciners virkning hos hunde, katte og fritter.

(5) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

I henhold til artikel 3, stk. 2, i beslutning 2000/258/EF godkendes nedenstående laboratorium til at foretage serologiske test til kontrol af rabiesvacciners virkning hos hunde, katte og fritter:

LANAGRO/PE (Laboratório Nacional Agropecuário em Pernambuco) Rua Manoel de Medeiros, s/no Dois Irmãos – CEP: 52171-030 Recife/PE BRASILIEN

Artikel 2

Denne afgørelse anvendes fra den 1. marts 2017.

Artikel 3

Denne afgørelse er rettet til medlemsstaterne.

Udfærdiget i Bruxelles, den 7. februar 2017. På Kommissionens vegne Vytenis ANDRIUKAITIS Medlem af Kommissionen

(1) EFT L 79 af 30.3.2000, s. 40.
(4)

Det er vigtigt allerede nu at gå i gang med at fastsætte de tekniske og operationelle specifikationer for den forretningsmæssige tjeneste, da der vil gå flere år fra det tidspunkt, hvor specifikationerne bestemmes, til tjenesten rent faktisk tages i brug. Udarbejdelsen af specifikationerne har i de senere år været genstand for forskellige undersøgelser, eksperimenter og samråd med de berørte parter. Den er også resultatet af et kompromis mellem behovet for at yde brugerne en reel merværdi og ambitionen om at begrænse antallet af ændringer af systemet, som kan være forbundet med risici, og at følge den tidsplan, der er fastsat i forordning (EU) nr. 1285/2013.
(9)

Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at denne procedure bør afsluttes. De interesserede parter er blevet underrettet herom og har fået mulighed for at fremsætte bemærkninger. Kommissionen har dog ikke modtaget bemærkninger, der kunne føre til den konklusion, at en sådan afslutning ikke ville være i Unionens interesse.
DA Den Europæiske Unions Tidende L 31/1

RÅDETS AFGØRELSE (EU) 2017/192

af 8. november 2016

om indgåelse af en protokol til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 6, litra a), og artikel 218, stk. 8, andet afsnit,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

(1) I henhold til Rådets afgørelse 2014/122/EU (2) blev protokollen til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union undertegnet den 4. marts 2016 med forbehold af dens senere indgåelse.

(2) Protokollen bør derfor indgås på Den Europæiske Unions og dens medlemsstaters vegne —

VEDTAGET DENNE AFGØRELSE:

Artikel 1

Protokollen til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union (3) godkendes herved på Den Europæiske Unions og dens medlemsstaters vegne.

Artikel 2

Formanden for Rådet udpeger den person, der på Den Europæiske Unions og dens medlemsstaters vegne er beføjet til at give meddelelse i henhold til protokollens artikel 6 med henblik på at udtrykke Den Europæiske Unions og dens medlemsstaters samtykke til at blive bundet af protokollen (4).

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 8. november 2016. På Rådets vegne P. KAŽIMÍR Formand

(1) Godkendelse af 14.9.2016 (endnu ikke offentliggjort i EUT).

(2) Rådets afgørelse 2014/122/EU af 11. februar 2014 om undertegnelse på Den Europæiske Unions og dens medlemsstaters vegne af en protokol til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union (EUT L 69 af 8.3.2014, s. 2).

(3) Teksten til protokollen er offentliggjort i Den Europæiske Unions Tidende (EUT L 31 af 4.2.2017, s. 3).

(4) Datoen for protokollens ikrafttræden offentliggøres i Den Europæiske Unions Tidende af Generalsekretariatet for Rådet.
(7)

I henhold til artikel 14, stk. 7, i forordning (EF) nr. 216/2008 skal Kommissionen meddele sin afgørelse om, at en medlemsstat kan godkende en foreslået fravigelse, til alle medlemsstaterne, som også får ret til at anvende den pågældende foranstaltning. Denne afgørelse bør derfor rettes til alle medlemsstaterne. Fravigelsen samt de betingelser, der er knyttet til den, bør beskrives på en sådan måde, at de øvrige medlemsstater kan anvende foranstaltningen, hvis de kommer i samme situation, uden at Kommissionen behøver at træffe en ny afgørelse. Medlemsstaterne bør udveksle oplysninger om deres konkrete anvendelse af denne foranstaltning, jf. artikel 15, stk. 1, i forordning (EF) nr. 216/2008, da anvendelsen kan have virkninger uden for de medlemsstater, der godkender fravigelsen.
(4)

Desuden viser resultaterne af de markedsundersøgelser, der er til støtte for »rav«-godstogskorridoren, at der eksisterer en efterspørgsel på den rute, der foreslås, herunder adgangen til havnene over land via det vestlige Ungarn til og fra havnen i Koper og trafikken mellem de østlige regioner i Polen, Slovakiet og Ungarn. Studierne viser, at der er potentiale til et skift i transportform og til en stigning i trafikken langs korridoren.
(6)

Denne rapport tager hensyn til bekymringen for et for stort indtag af lactitol og for mulig vildledning af forbrugeren og giver derfor tilstrækkeligt grundlag til at begrænse anvendelsen af lactitol til kosttilskud og til at fastsætte, at det er sikkert at anvende lactitol i kosttilskud til voksne på de foreslåede anvendelsesbetingelser.
(31)

Der er ifølge ekspertudvalget en væsentlig risiko for folkesundheden og samfundet forbundet med misbrug af MDMB-CHMICA (methyl N-{[1-(cyclohexylmethyl)-1H-indol-3-yl]carbonyl}-3-methyl-L-valinat). MDBD-CHMICA har ingen dokumenteret terapeutisk anvendelse. Ekspertudvalget anerkender, at MDMB-CHMICA kan føre til samme slags misbrug og samme slags negative virkninger som stoffer i bilag II til konventionen om psykotrope stoffer. Ekspertudvalget mener, at der er tilstrækkelig dokumentation for, at MDMB-CHMICA misbruges eller sandsynligvis vil blive misbrugt og dermed kan udgøre et folkesundhedsmæssigt og socialt problem, til at berettige, at stoffet underkastes international kontrol. WHO anbefaler derfor, at MDMB-CHMICA opføres i bilag II til konvention om psykotrope stoffer.
DA Den Europæiske Unions Tidende L 69/1

RÅDETS AFGØRELSE (EU) 2017/446

af 3. marts 2017

om indgåelse på Den Europæiske Unions vegne af protokollen (2015) om ændring af bilaget til aftalen om handel med civile luftfartøjer

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, og særlig artikel 207, stk. 4, første afsnit, sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

(1) Ved afgørelse (80/271/EØF) (2) godkendte Rådet indgåelsen af GATT-aftalen om handel med civile luftfartøjer (»aftalen«).

(2) Signatarerne af aftalen blev den 5. november 2015 i Genève gennem deres repræsentanter enige om at åbne protokollen (2015) om ændring af bilaget til aftalen om handel med civile luftfartøjer (»protokollen«), hvorved de ændringer, der blev indført i 2007-udgaven af det harmoniserede varebeskrivelses- og varenomenklatursystem, indarbejdes i bilaget til aftalen, for accept.

(3) Protokollen bør godkendes—

VEDTAGET DENNE AFGØRELSE:

Artikel 1

Protokollen (2015) om ændring af bilaget til aftalen om handel med civile luftfartøjer godkendes herved på Unionens vegne.

Teksten til protokollen er knyttet til denne afgørelse.

Artikel 2

Formanden for Rådet udpeger den eller de personer, der er beføjet til på Unionens vegne at deponere acceptinstrumentet med henblik på at udtrykke Unionens samtykke til at blive bundet af protokollen (3).

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 3. marts 2017. På Rådets vegne M. FARRUGIA Formand

(1) Godkendelse af 15. februar 2017 (endnu ikke offentliggjort i EUT).

(2) Rådets afgørelse 80/271/EØF af 10. december 1979 om indgåelse af de multilaterale aftaler, der er resultatet af handelsforhandlingerne 1973-79 (EFT L 71 af 17.3.1980, s. 1).

(3) Datoen for ikrafttrædelse af aftalen offentliggøres i Den Europæiske Unions Tidende på foranledning af Generalsekretariatet for Rådet.
7.

For fiskerikategori 4 og 5 gælder, at hvis de fangster, der er taget af Den Europæiske Unions tunfiskerfartøjer i Mauretaniens fiskerizone, overstiger den fastsatte referencemængde for hver af disse kategorier, forhøjes den finansielle modydelse på syvoghalvtreds millioner fem hundrede tusinde (57 500 000) EUR for hvert ton yderligere fangst med det afgiftsbeløb, som er fastsat i de relevante specifikationsblade for det pågældende år. Beløbet, som betales af Den Europæiske Union for overskridelsen, kan dog ikke overstige et beløb svarende til det dobbelte af den pågældende referencemængde. Hvis Den Europæiske Unions fartøjers fangster overstiger det dobbelte af den pågældende referencemængde, betales det skyldige beløb for den yderligere mængde det efterfølgende år.
(4)

Aftalen har til formål at fremme handel med økologiske produkter og bidrage til udvikling og udvidelse af sektoren for økologi i Unionen og i Republikken Chile samt at opnå en høj grad af overholdelse af principperne for økologisk produktion, et højt garantiniveau for kontrolsystemerne og et højt niveau af integritet for økologiske produkter. Aftalen tager også sigte på at forbedre beskyttelsen af henholdsvis Unionens økomærke og Republikken Chiles økomærke samt at styrke reguleringssamarbejdet mellem parterne om spørgsmål vedrørende økologisk produktion.
1)

Kommissionen har bemyndigelse til at forhandle med Cookøernes regering og, hvor det er relevant og under overholdelse af nærværende bilags punkt 3, at godkende ændringer af protokollen i forbindelse med følgende emner: a) revision af niveauet af fiskerimulighederne og dermed størrelsen af den relevante finansielle modydelse i overensstemmelse med aftalens artikel artikel 5 og artikel 6, stk. 3, litra a), og protokollens artikel 5 og 6 b) afgørelse om reglerne for sektorstøtten i overensstemmelse med aftalens artikel 6, stk. 3, litra b), og protokollens artikel 3 c) de tekniske betingelser og nærmere regler, som ligger til grund for EU-fartøjers fiskeri i overensstemmelse med aftalens artikel 6, stk. 3, litra c), og protokollens artikel 4 og 6.
(4)

For at gøre det muligt for Det Forenede Kongerige fortsat at deltage i Europol fra den 1. maj 2017, når forordning (EU) 2016/794 finder anvendelse, bør denne afgørelse træde i kraft dagen efter offentliggørelsen i Den Europæiske Unions Tidende —
(5)

MDMB-CHMICA indtages typisk ved at ryge en urteblanding, som enten stammer fra et brugsklart kommercielt »legalt rusmiddel«-produkt eller, sjældnere, er hjemmelavet. I kommercielle produkter er det normalt ikke angivet, om produktet indeholder MDMB-CHMICA eller nogen anden form for syntetisk cannabinoidreceptoragonist. Mange personer, som udsættes for MDMB-CHMICA, kan derfor være uvidende om, at de indtager stoffet. Desuden kan sådanne forbrugere være uvidende om, i hvilken dosis de indtager stoffet. Fremstillingsprocessen kan også medføre en ujævn fordeling af stoffet i plantematerialet med det resultat, at nogle produkter kan have »hot pockets«, hvor cannabinoidet er højt koncentreret, hvilket øger risikoen for akut toksicitet og masseforgiftninger.
(73)

Foranstaltningerne gælder for alle virksomheder med en omsætning fra publicering af reklamer i Ungarn. Den ungarske reklameindustri er åben for konkurrence, og den er kendetegnet ved tilstedeværelse af aktører fra andre medlemsstater, således at enhver støtte til fordel for bestemte reklameaktører sandsynligvis påvirker samhandelen i EU. Foranstaltningerne har en indvirkning på de afgiftspligtige virksomheders konkurrencesituation. Foranstaltningerne fritager virksomheder med lavere omsætning og virksomheder, der ikke havde overskud i 2013, for et afgiftstilsvar, de ville have haft, hvis de havde været underlagt den samme reklameafgift som virksomheder med en høj omsætning og/eller virksomheder, der havde et overskud i 2013. Den støtte, der ydes i henhold til disse foranstaltninger, udgør derfor driftsstøtte, fordi den fritager disse virksomheder for en afgift, de normalt ville skulle betale af deres daglige drift eller normale aktiviteter. Ifølge Domstolens faste retspraksis fordrejer driftsstøtte konkurrencen (16), og enhver form for støtte til disse virksomheder skal derfor antages at fordreje eller true med at fordreje konkurrencevilkårene, idet den styrker deres finansielle position på det ungarske reklamemarked. Foranstaltningerne fordrejer derfor eller truer med at fordreje konkurrencevilkårene og påvirke samhandelen inden for hele EU.
(3)

I overensstemmelse med artikel 396, stk. 2, andet afsnit, i direktiv 2006/112/EF underrettede Kommissionen ved brev af 24. oktober 2016 de øvrige medlemsstater om Frankrigs anmodning. Ved brev af 25. oktober 2016 meddelte Kommissionen Frankrig, at den rådede over alle nødvendige oplysninger for at kunne tage stilling til anmodningen.
(19)

Skønt disse parters fritagelse fra den udvidede told, der er bevilget i henhold til fritagelsesforordningens artikel 7, stk. 1, ikke berøres, bør henvisningerne til disse parter ajourføres. Tabel 2 Taric-tillægskode Tidligere henvisning Ændring A662 Credat Industries a.s. V. Palkovicha 19 SK-946 03 Kolárovo, Slovakiet Virksomhedens adresse er blevet ændret til: »Priemyselný areál 3415 946 03 Kolárovo, Slovakiet« A247 AT Zweirad GmbH Boschstrasse 18, DE-48341 Altenberge, Tyskland Virksomhedens adresse er blevet ændret til: »Zur Steinkuhle 2, 48341 Altenberge, Tyskland« A995 Planet X Ltd Unit 6, Ignite Business Park, Magna Way, Rotherham GB-S60 1FD, Det Forenede Kongerige Virksomhedens adresse er blevet ændret til: »Unit 38-41, Aldwarke Wharfe Business Park, Waddington Way, Rotherham, South Yorkshire S65 3SH, Det Forenede Kongerige« A542 Biuro Ekonomiczno-Handlowe Jan Zasada ul. Fabryczna 6, PL-98-300 Wieluń, Polen Virksomhedens navn og selskabs- /virksomhedsform er blevet ændret til: »Biuro Ekonomiczno-Handlowe Jan Zasada Sp. z o.o.« 8983 Mara Cicli SRL Via della Pergola 5, IT-21052 Busto Arsizio (VA), Italien Virksomhedens navn, selskabs-/virksomhedsform og adresse er blevet ændret til: »Mandelli SPA Via Tommaso Grossi 5, 20841 Carate Brianza MB, Italien« A605 Bohemia Bike a.s. Okružní 697, CZ-370 01 České Budějovice, Tjekkiet Virksomhedens adresse er blevet ændret til: »Na Pankráci 1724/129 Nusle 140 00 Praha 4, Tjekkiet«
(5)

Kommissionen gennemgik den forelagte dokumentation for at afgøre, om regeringen i Northwest Territories opfyldte de krav, der stilles for at blive et anerkendt organ i henhold til gennemførelsesforordning (EU) 2015/1850.
(12)

Da betingelserne for at udløse udøvelsen af sådanne gennemførelsesbeføjelser er opfyldt, og proceduren i den henseende er blevet fulgt, bør der vedtages en gennemførelsesafgørelse om Danmarks elektroniske udveksling af oplysninger fra køretøjsregistre med henblik på at give denne medlemsstat mulighed for at vedblive med at modtage og levere personoplysninger i henhold til artikel 12 i afgørelse 2008/615/RIA.
(13)

Da betingelserne for at udløse udøvelsen af sådanne gennemførelsesbeføjelser er opfyldt, og proceduren i den henseende er blevet fulgt, bør der vedtages en gennemførelsesafgørelse om elektronisk udveksling med Grækenland af DNA-oplysninger med henblik på at give denne medlemsstat mulighed for at vedblive med at modtage og levere personoplysninger i henhold til artikel 3 og 4 i afgørelse 2008/615/RIA.
(4)

Den 14. september 2012 bemyndigede Rådet Kommissionen til at indlede forhandlinger med Den Libanesiske Republik. Forhandlingerne blev afsluttet med godt resultat. I henhold til Rådets afgørelse (EU) 2016/859 (3) blev protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side for at tage hensyn til Republikken Kroatiens tiltrædelse af Den Europæiske Union undertegnet på Unionens og dens medlemsstaters vegne i Bruxelles den 28. april 2016.
(5)

EU og Algeriet har besluttet at konsolidere deres partnerskab ved at godkende en række prioriteter for perioden 2017-2020 med henblik på at støtte og styrke modstandsdygtigheden og stabiliteten i Algeriet.
(1)

Den 9. juni 2010 gav Rådet Kommissionen bemyndigelse til at indlede forhandlinger med Republikken Usbekistan med henblik på at ændre partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side (2) (i det følgende benævnt »aftalen«) for således at sikre, at de principper, der finder anvendelse på handel med andre varer, formelt også udvides til at finde anvendelse på handel med tekstilprodukter. Disse forhandlinger blev afsluttet med tilfredsstillende resultat, og protokollen om ændring af aftalen blev paraferet den 1. juli 2010, idet artikel 16 og alle henvisninger til denne udgik.